Zelimkhan Bakayev. Zelimxan Djabrailovich Bakayev ( 1996-yil 1-iyulda tugʻilgan) – ingush millatiga mansub rossiyalik yarim himoyachi, Sankt-Peterburgning „Zenit“ klubida oʻng qanot himoyachisi sifatida toʻp suradi. Klubdagi karyerasi. U Rossiya Professional Futbol Ligasida 2014-yilning 26-aprelida Moskvaning „Spartak-2“ jamoasida „Metallurg Vyksa“ ga qarshi oʻyinda debyut qilgan. U 2015-yil 23-sentabrda Rossiya kubogi doirasida Nijniy Novgorodning „Volga“ klubiga qarshi oʻyinda „Spartak“ning asosiy tarkibidagi debyutini oʻtkazgan. U 2017-yilning 23-iyulida „Spartak“ safida „Ufa“ ga qarshi oʻyinda asosiy tarkibda Rossiya Premer-ligasida debyut qilgan. 2018-yilning 1-avgustida u 2018-19-yilgi mavsumda ijara asosida Tulaning „Arsenal“ klubiga oʻtgan. Ijaradan qaytganidan soʻng, u „Spartak“ uchun dastlabki ikkita golini 2019-yil 8-avgustda Yevropa ligasi saralashida „ FK Thun“ ga qarshi safarda kiritgan. 3 kundan soʻng u Rossiya Premer-ligasidagi ilk ikkita golini „Spartak“ safida Axmat Grozniy ustidan 3:1 hisobida gʻalaba qozonilgan oʻyinda kiritigan. Bakayev 2022-yilning 1-iyunida „Spartak“ni erkin agent sifatida tark etgan. 2022-yilning 15-iyunida Bakayev „Zenit“ klubi bilan 3 yillik shartnoma imzoladi va toʻrtinchi yil varianti ham koʻrib chiqilish ehtimoli mavjud edi. Xalqaro. U birinchi marta 2019-yil iyun oyida San-Marino va Kiprga qarshi UEFA Yevro-2020 saralash oʻyinlari uchun Rossiya milliy futbol jamoasiga chaqirilgan. U 2019-yilning 13-oktabr kuni Yevro—2020 saralashida Kiprga qarshi oʻyinda debyut qilgan. U 78-daqiqada Aleksey Ionovni oʻrniga maydong tushgan va Rossiya tomonidan kiritilgan uchta goldan birida ishtirok etgan. U xalqaro miqyosdagi ilk golini 2021-yil 7-sentabr kuni Jahon chempionati saralashida Maltaga qarshi oʻyinda kiritdi va oʻz uyida penaltidan unumli foydalangan. Yutuqlar. Klub. Spartak Moskva Shaxsiy hayot. Uning ukasi Soltmurod Bakayev ham futbolchi.